lokalna mreža (lan)

Za umrežavanje računala u LAN mrežu potrebi su:

mrežna kartica

mrežni kabel

uređaj za povezivanje računala u mrežu – preklopnik (Switch)

Mrežna kartica

Mrežna kartica omogućava računalima da komuniciraju u mreži. Danas gotovo sve matične ploče imaju ugrađenu (integriranu) mrežnu karticu, a ako ne onda se kao dodatna kartica (Slika 1) umetne u jedan od slobodnih utora u matičnoj ploči.

Slika 1. Mrežna kartica

Mrežni kabel

Mrežni kabel (Slika 2) je medij kroz koji putuju podaci koji se razmjenjuju između računala u mreži. Priključak je sličan onom telefonskom (RJ-11), ali je nešto veći i ima oznaku RJ-45.

Slika 2. Mrežni UTP kabel

Preklopnik (Switch)

Preklopnik (Slika 3) je uređaj koji povezuje sva računala u lokalnoj mreži.Također, preklopnik upravlja komunikacijom između računala tako što dijeli mrežni promet i šalje ga na određena odredišta.

Slika 3. Preklopnik (Switch)